Document ID: /roh_data/filtered/fineweb-2-filterrobots_roh.jsonl.gz/5267

Als campiunadis mundials da skis dals juniors a Tavau hai dà in'ulteriura medaglia per la Svizra – quai en il team-event. Il quartet cun Camille Rast, Aline Danioth, Marco Odermatt e Semyel Bissig han gudagnà il final encunter ils Norvegiais. Bronz ès ì als Austriacs.
Suenter 5 cursas maina la Svizra cunquai il spievel da medaglias. Sper la medaglia d'aur en il team-event èn quai duas medaglias d'aur per Marco Odermatt en la cursa rapida el il super-G, bronz per Lars Rösti en la cursa rapida e medemamain bronz per Aline Danioth en il slalom.
La dumengia cuntinuescha il campiunadi mundial da juniors a Tavau cun la cumbinaziun dals umens (08:55/12:55) ed il super-G da las dunnas (10:25).
RR novitads 20:00